# La propera pell

La propera pell és una pel·lícula de 2016 dirigida per Isaki Lacuesta i Isa Campo. Fou proclamada millor pel·lícula en llengua catalana a la novena edició (2017) dels Premis Gaudí, cerimònia en la qual aspirava a un total de 12 premis. Finalment es va imposar en només tres categories.

## Argument

Un adolescent al qual tota la família dona per mort reapareix un dia a casa després d'haver romàs desaparegut durant vuit anys. La reincorporació a la vida familiar, marcada pel misteri de la seva desaparició, enterboleix les relacions familiars. La mare es mostra molt receptiva i il·lusionada amb el retorn del seu fill. L'oncle, en canvi, se'n malfia i tem que el jove es tracti d'un impostor. La trama es desenvolupa en el paisatge fred i rural propi dels Pirineus i a poc a poc l'increment de la tensió entre els personatges fa que el drama familiar es vagi transformant en una pel·lícula de suspens o thriller rural.

## Repartiment

| Intèrpret | Personatge |
| Àlex Monner | noi |
| Emma Suárez | mare |
| Sergi López | oncle |
| Bruno Todeschini | altres personatges secundaris |
| Igor Szpakowski | altres personatges secundaris |
| Mikel Iglesias | altres personatges secundaris |
| Greta Fernández | altres personatges secundaris |
| David Arribas | altres personatges secundaris |
| Pablo Rosset | altres personatges secundaris |
| Guillem Jorba | altres personatges secundaris |
| Rick Baster | altres personatges secundaris |

## Premis i nominacions

| Premi | Categoria | Receptor/s | Resultat |
| Premis Gaudí (2017) | Millor pel·lícula en llengua catalana | La propera pell | Guanyadora |
| Premis Gaudí (2017) | Millor direcció | Isaki Lacuesta i Isa Campo | Nominats |
| Premis Gaudí (2017) | Millor guió | Isa Campo, Isaki Lacuesta i Fran Araújo | Guanyadors |
| Premis Gaudí (2017) | Millor actriu principal | Emma Suárez | Guanyadora |
| Premis Gaudí (2017) | Millor actor principal | Àlex Monner | Nominat |
| Premis Gaudí (2017) | Millor direcció de producció | Xavi Resina | Nominat |
| Premis Gaudí (2017) | Millor direcció artística | Roger Bellés | Nominat |
| Premis Gaudí (2017) | Millor actriu secundària | Greta Fernández | Nominada |
| Premis Gaudí (2017) | Millor actor secundari | Sergi López | Nominat |
| Premis Gaudí (2017) | Millor muntatge | Domi Parra | Nominat |
| Premis Gaudí (2017) | Millor música original | Gerard Gil | Nominat |
| Premis Gaudí (2017) | Millor fotografia | Diego Dussuel | Nominat |
| 10a edició del Festival Internacional de Cinema en Català (2017) | Premi al millor guió cinematogràfic | La propera pell | Guanyadora |
| 31a edició dels Premis Goya (2017) | Millor actriu secundària | Emma Suárez | Nominada |
| 19è Festival de Màlaga (2016) | Millor pel·lícula | La propera pell | Nominada |
| 19è Festival de Màlaga (2016) | Premi Especial del Jurat | La propera pell | Guanyadora |
| 19è Festival de Màlaga (2016) | Millor direcció | Isaki Lacuesta i Isa Campo | Guanyadors |
| 19è Festival de Màlaga (2016) | Millor actriu | Emma Suárez | Guanyadora |
| 19è Festival de Màlaga (2016) | Millor muntatge | Emma Suárez | Guanyador |
| Premis Feroz | Millor actor | Àlex Monner | Nominat |

## Crítica

* «La campana d'íntima comunicació que Emma Suárez i Álex Monner aconsegueixen aixecar, marca una de les cimes expressives d'aquesta pel·lícula excel·lent».

## Referències

* ↑ Redacció; ACN «'La propera pell', millor film en uns premis Gaudí dominats per 'Un monstre em ve a veure'. El film dirigit per Isaki Lacuesta i Isa Campo i el dirigit per Juan Antonio Bayona s'enduen la majoria de premis». Vilaweb [Barcelona], 29-01-2017.
* ↑ «La-proxima-piel». Fotogramas.
* ↑ Creutz, Norbert «De l'autre côté des Pyrénées» (en francès). Le Temps, 02-02-2017. ISSN: 1423-3967 [Consulta: 18 gener 2019]. «Un adolescent qui a grandi en orphelinat retrouve sa famille dans La propera pell, film espagnol d'Isaki Lacuesta et Isa Campo. Un drame prenant de l'identité incertaine.»
* ↑ Costa, Jordi «Doble alma. La campana de íntima comunicación que Emma Suárez y Álex Monner consiguen levantar marca una de las cimas expresivas de esta película sobresaliente» (en castellà). El País, 25-10-2016.